Alumnat de l'IES Maria Enríquez estrena #MarxuqueraVerda II
18 maig 2021

## Alumnat de l'IES Maria Enríquez estrena #MarxuqueraVerda II18 maig 2021Última actualització: 18 maig 2021

![](../gestion/img/02d7759f9263f1d5c5ad2d0f55e298c66749887737aa88a83da2dd035c9450ae.jpg)  
  

Ahir va començar la segona edició de Marxuquera Verda, el programa municipal de participació ambiental posat en marxa per l’àrea de Gestió responsable del Territori la legislatura passada, després de l’incendi que va patir l’agost de 2018 Marxuquera. Un espai, per tant, **de comunicació amb la ciutadania per a treballar conjuntament** la recuperació de Marxuquera. Vol ser també un mitjà **per a recollir l’expressió de la gent** i **la participació ciutadana** entorn als nostres paratges.

_“Aquesta segona convocatòria està sent també un èxit_ _i s’hi han sumat molts centres educatius i particulars”,_ ha explicat la regidora delegada Alícia Izquierdo.  

I el primer a participar-hi ahir va ser l’alumnat de l’ESO de Biologia de l’IES Maria Enríquez. S’hi han ficat al llarg del camí del Borrell diferents contenidors per tal d’abastir d’aigua la zona. Les tasques que realitzaran són de manteniment i reg dels vora 1.000 arbres plantats després de l’incendi. _“Tot i que el departament té una brigada específica durant tot l’estiu per a cuidar la zona i realitzar tasques de prevenció d’incendi, però hi havia moltíssima gent que ens demanava visitar la zona i comprovar com havia evolucionat després de l’incendi devastador”,_  

**#MarxuqueraVerda** és **un instrument de l’Ajuntament de Gandia**, **dirigit per tècnics forestals professionals****,** en coordinació amb la Generalitat i la Diputació de València.

Fotos: Jordi Estevan